
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei a Guvernului nr. 81/2006 privind scutirea de la plata drepturilor de import şi a altor impozite şi taxe indirecte pentru o autospecială de intervenţie pentru accidente colective, calamităţi şi operaţiuni de salvare grea, cu care comisia noastră a fost sesizată în fond cu adresa Biroului Permanent nr. PL.X 973  din 18 decembrie 2006 .
	PREŞEDINTE,

Mihai Nicolae Tănăsescu

RAPORT

asupra proiectului de Lege privind scutirea de la plata
drepturilor de import şi a altor impozite şi taxe indirecte

pentru o autospecială de intervenţie pentru accidente colective,

calamităţi şi operaţiuni de salvare grea


    Cu adresa nr. PL.X 973 din 18 decembrie 2006, Biroul Permanent conform art.95şi 115 din Regulamentul Camerei Deputaţilor, republicat, a sesizat, în procedură de urgenţă,  pentru examinare şi avizare în fond, Comisia pentru buget, finanţe şi bănci cu proiectul de Lege privind scutirea de la plata drepturilor de import şi a altor impozite şi taxe indirecte pentru o autospecială de intervenţie pentru accidente colective, calamităţi şi operaţiuni de salvare grea.
La întocmirea raportului s-au avut în vedere avizele favorabile ale Consiliului Legislativ , Comisiei juridice, de disciplină şi imunităţi şi Comisiei pentru sănătate şi familie.
Prezentul proiect de Lege are ca obiect de reglementare scutirea de la plata drepturilor de import şi a altor impozite şi taxe indirecte pentru o autospecială de intervenţie pentru accidente colective, calamităţi şi operaţiuni de salvare grea ce face obiectul importului efectuat  de către societatea de Medicină de Urgenţă şi Catastrofă din România.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului de Lege au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice, domnul Doică Cătălin – secretar de stat şi domnul Hură Mihai – director general .
La lucrările comisiei au participat 18 deputaţi, din totalul de 28 membri ai comisiei.

Raportul comisiei a fost adoptat cu majoritate de voturi. 
Proiectul de Lege a fost adoptat de Senat în şedinţa din data de 13 decembrie 2006.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii proiectului de Lege  privind scutirea de la plata drepturilor de import şi a altor impozite şi taxe indirecte pentru o autospecială de intervenţie pentru accidente colective, calamităţi şi operaţiuni de salvare grea, în şedinţa din data de 20 februarie 2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş

